**TÉZY OPATRENIA ŠTATISTICKÉHO ÚRADU SLOVENSKEJ REPUBLKIKY**

**podľa § 2 ods. 3 návrhu zákona o sčítaní obyvateľov, domov a bytov v roku 2021 a o zmene a doplnení niektorých zákonov**

Názov a úvodná veta opatrenia:

OPATRENIE

Štatistického úradu Slovenskej republiky

z ... 2019,

ktorým sa určujú podrobnosti o charakteristikách a štruktúre zisťovaných údajov o témach sčítania obyvateľov, domov a bytov v roku 2021 a spôsobe ich zisťovania, vzory sčítacích formulárov pre sčítanie obyvateľov a vzory sčítacích formulárov pre sčítanie domov a bytov

Štatistický úrad Slovenskej republiky podľa § 2 ods. 3 zákona č. .../2019 Z. z. o sčítaní obyvateľov, domov a bytov v roku 2021 a o zmene a doplnení niektorých zákonov (ďalej len „zákon“) ustanovuje:

Predmet a obsah:

Predmetom opatrenia je ustanovenie podrobností o charakteristikách a štruktúre zisťovaných údajov o témach podľa zoznamu uvedeného v prílohe k zákonu, podrobnosti o spôsobe zisťovania údajov a vzory sčítacích formulárov pre sčítanie obyvateľov a sčítacích formulárov pre sčítanie domov a bytov.

Opatrenie bude obsahovať:

1. Zoznam zisťovaných premenných osobitne pre sčítanie obyvateľov a pre sčítanie domov a bytov. Každá téma uvedená v prílohe návrhu zákona bude mať uvedené príslušné zisťované premenné; napr. K téme *miesto pobytu* budú prislúchať premenné *trvalý pobyt a obvyklý pobyt.* Vo výnimočných prípadoch názov premennej nemusí byť plne identický s názvom premennej na elektronickom formulári z dôvodu priblíženia sa laickej verejnosti; napr. *doprava do zamestnania* alebo *spôsob dopravy do zamestnania.*
2. Definíciu premennej pre účel sčítania; napr. *Miestom narodenia sa rozumie bydlisko matky v čase narodenia obyvateľa.*
3. Štruktúru zisťovaných údajov; napr. *rodinný stav: slobodný/slobodná, rozvedený/ rozvedená, ženatý/ vydatá, vdovec/vdova*
4. Spôsob zisťovaných údajov je daný tým, či ide o  zisťovanú premennú alebo zberanú premennú alebo premennú odvodenú.
5. Návrhy elektronických formulárov, osobitne pre obyvateľov a osobitne pre domy a byty. Vzhľadom na to, že dizajn Sčítania obyvateľov, domov a bytov v roku 2021 predpokladá plne elektronický zber údajov o domoch a bytoch a údajov o obyvateľoch, obsahom opatrenia nebudú návrhy formulárov v listinnej podobe. Opatrenie bude zahŕňať návrh obsahu elektronických formulárov bez dizajnu (farba, členenie, zalomenie a podobne).

Opatrenie nadobudne účinnosť: 1. január 2020.

Opatrenie sa vyhlási uverejnením jeho úplného znenia v Zbierke zákonov Slovenskej republiky a jeho návrh bude predložený na medzirezortné pripomienkové konanie.